झगड़े में गोली से एक जख्मी, आठ पर परचा
Updated Sat, 15 Dec 2012 05:30 AM IST
फिरोजपुर। किसी के नाम का सरकारी डिपो अपने नाम कराने को लेकर दो गुटों के बीच हुए झगड़े में गोली चल गई। इस हादसे में एक व्यक्ति जख्मी हो गया। उधर, थाना सदर पुलिस ने पीड़ित के बयान पर आठ लोगों के खिलाफ मामला दर्ज किया है। सभी आरोपी फरार हैं।
पीड़ित मोहन सिंह पुत्र मुख्तियार सिंह वासी गांव झुग्गे हजारा सिंह वाला ने पुलिस को दी शिकायत में कहा कि सरकारी डिपो उसकी मौसी सुरजीत कौर के नाम पर था। जबकि आरोपी रेशम सिंह उक्त डिपो को अपने बेटे अशोक कुमार के नाम करना चाहता था। इस पर मोहन सिंह ने एतराज जताया तो आरोपियों ने उसे पीटना शुरू कर दिया। यही नहीं रेशम सिंह ने अपनी 315 बोर बंदूक से फायर कर दिया। पुलिस ने मोहन के बयान पर रेशम सिंह, अशोक कुमार, भूपिंदर सिंह, गुरविंदर सिंह, लड्डू, मोहन सिंह, परमजीत सिंह व बलविंदर सिंह वासी गांव झुग्गे हजारा सिंह वाला के खिलाफ मामला दर्ज किया है।
Write a Comment | View Comments